  Майя Бывальцева Тодмо удмурт кылбурчилэсь Степан Широбоковлэсь творчествозэ утён но вӧлмытон, ёросын улӥсьёслэсь талантсэс усьтон но возьматон вылысь Дэбес ёросысь депутатъёслэн кенешсы солэсь нимзэ нуллӥсь «Дэбес уӵы» ёрос премиез юнматӥз. Со сярысь ёрос лыдӟетъюртлэн  вотэсбамаз ивортэмын. Премиез кык группаын сётозы: 8–17 аресъемъёслы но 18 но солэсь трос аресъемъёслы. Степан Широбоков нимо премилэн тодметэз луоз уӵы. Уӵы кыл ӵемысь «кырӟан» но «кылбурет» кылъёслэн синонимзы луэ, со дартлэн, творчествоя кужымъёслэн сайканзылэн тодметэз луэ. Со сяна, Степан Широбоковез ужъюлтошъёсыз «Дэбес уӵы» нималлязы Степан Широбоков нимо ёрос преми сярысь валатэтысьПремиез кылдытонлэн кичӧлтӥсез луиз Дэбес ёросысь лыдӟетъюртын ужась литературая но кенешонъя «Перекрёсток» клуб. Премилэсь лауреатъёссэ быръён понна ёросын Степан Широбоковлэн творчествоезлы сӥзем фестивальёс, конкурсъёс ортчытъяло. «Дэбес уӵы» премиез басьтыны мылкыд карисьёслэсь ужъёссэс 20-тӥ шуркынмонозь ёрос лыдӟетъёюртын кутозы, отчы ик ватсаса юанъёсын вазиськыны луэ. Лауреатъёсты толсуре Широбоковлы сӥзем лыдӟонъёсын быръёзы но пусъёзы. Ивортодэтъя «Удмуртия» агентство азьвылгес ивортӥз вал, Дэбес политехникум дорын удмурт гожъясьлы Степан Широбоковлы сӥзем азбар кылдыны быгатоз. Тегъёс: Мерлык Лулчеберет Дэбес Литература Удмуртия гожъясьёс  